sukhrobnurali/uzbek-legal-corpus huggingface dataset:
1997-yilning II choragida naqd pul emissiyasi darajasi koʻrsatkichlari va kassa rejasi toʻgʻrisida
(resolution, 2021-02-22)

Pul muomalasini mustahkamlash va naqd pullarning aylanishini tezlashtirish, shuningdek barcha darajalardagi rahbarlar va mansabdor shaxslarning mamlakat mintaqalarida naqd pul muomalasining ahvoli uchun masʼuliyatini oshirish maqsadida Vazirlar Mahkamasi qaror qiladi: 1. Qoraqalpogʻiston Respublikasida, viloyatlar, shaharlar va tumanlarda 1997-yilning II choragida naqd pul mablagʻlari emissiyasi darajasi prognozlariga va kassa rejasiga 1-ilovaga* muvofiq rozilik berilsin. Qoraqalpogʻiston Respublikasi Vazirlar Kengashining Raisi, viloyatlar, shaharlar va tumanlar hokimlari naqd pul mablagʻlari emissiyasi darajasi prognozlari va kassa rejalari bajarilishi ustidan nazoratni taʼminlasinlar. 2. “Oʻzbeksavdo” davlat uyushmasi, Oʻzbekbirlashuv, “Oʻzmaishiyxizmatuyushma”, “Oʻzavtotrans” korporatsiyasi, “Oʻzbekiston havo yoʻllari” milliy aviakompaniyasi, “Oʻzbekiston temir yoʻllari” davlat-aksiyadorlik kompaniyasi, “Toshshaharyoʻlovchitrans” davlat uyushmasi, Aloqa vazirligi, Kommunal xizmat koʻrsatish vazirligi, savdo tarmogʻiga ega boʻlgan va aholiga pulli xizmatlar koʻrsatuvchi boshqa vazirliklar va idoralar hokimliklar bilan birgalikda bozorni zarur xalq isteʼmol tovarlari bilan toʻldirish va xizmatlar sohasini kengaytirish chora-tadbirlarini koʻrsinlar. Vazirlar Mahkamasining komplekslari rahbarlari mazkur bandning amalga oshirilishi ustidan doimiy nazorat oʻrnatsinlar. 4. Davlat hokimiyati va boshqaruvi organlari ustav faoliyatida aholi bilan pul hisob-kitoblarini amalga oshirish nazarda tutilgan korxonalarni nazorat-kassa apparatlari mavjud boʻlgan va ular korxona joylashgan joydagi soliq organlarida roʻyxatdan oʻtkazilgan taqdirdagina davlat roʻyxatidan oʻtkazsinlar. 5. Aholiga pulli xizmatlar koʻrsatishda kvitansiyalar toʻldiradigan, chiptalar, talonlar yoki ularga tenglashtirilgan boshqa hujjatlar beradigan korxonalar, tashkilotlar, muassasalar va jismoniy shaxslar koʻrsatib oʻtilgan hujjatlarning Oʻzbekiston Respublikasi Moliya vazirligi tomonidan tasdiqlangan shakllaridan majburiy tartibda foydalansinlar. 6. Oʻzbekiston Respublikasi Davlat soliq qoʻmitasi nazorat-kassa apparatlarini qoʻllamasdan tovarlar sotish va xizmatlar koʻrsatish hamda tasdiqlangan shakldagi kvitansiyalar yoki boshqa hujjatlar berish bilan bogʻliq savdo qoidalari buzilgan hollarda sotuvchi bilan birgalikda tegishli tashkilotning rahbarini ham qonun hujjatlarida belgilangan javobgarlikka tortsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B. S. Hamidov va Oʻzbekiston Respublikasi Markaziy bankining raisi F. M. Mullajonov zimmasiga yuklansin.
AVTOMOBILLARNI TADQIQ ETISH VA SINASH MARKAZINI TASHKIL ETISH TOʻGʻRISIDA
(resolution, 1997-04-14)

Respublikada ishlab chiqarish moʻljallanayotgan avtomobillarning texnik darajasini, raqobatbardoshligini aniqlash va xavfsizlik standartlariga muvofiqligini taʼminlash yuzasidan Vazirlar Mahkamasi qaror qiladi: 1. “Oʻzavtosanoat” uyushmasining uyushma huzurida ilovaga muvofiq tashkiliy tuzilmaga ega boʻlgan Avtomobillarni tadqiq etish va sinash markazi tashkil etish toʻgʻrisidagi taklifiga rozilik berilsin. 2. Quyidagilar Markazning asosiy vazifalari etib belgilansin: avtomobillarning istiqbolli namunalarini namunaviy sinovdan oʻtkazish va ularning isteʼmol xususiyatlarini aniqlash; avtomobillar modellari har xil yoʻl-iqlim sharoitlariga moslashishi darajasini baholash; sinov natijalari boʻyicha namunalar konstruksiyasini puxta ishlashga doir tavsiyalar tayyorlash va berish; jahon avtomobilsozligi rivojlanishining ahvoli toʻgʻrisida axborot-tahliliy ishlarni olib borish; avtomobil xalqaro texnik markazlari bilan aloqalar oʻrnatish va hamkorlikni rivojlantirish. 3. Markazni mablagʻ bilan taʼminlash “OʻzDEUavto” aksiyadorlik jamiyati mablagʻlari, shuningdek, xoʻjalik faoliyatining amaldagi qonun hujjatlari bilan taqiqlanmagan boshqa turlaridan olingan daromadlar hisobiga amalga oshirilishi maʼlumot uchun qabul qilinsin. 4. Markaz “Oʻzdavstandart” markazi va Toshkent avtomobil yoʻllari instituti ishtirokida 1997-yilda Janubiy avtomotopoligonda hamda yoʻl sharoitlarida DEUning “Nubira” va “Leganza” avtomobillarining yangi modellari kompleks sinovdan oʻtkazilishini taʼminlasin. 5. “Oʻzavtosanoat” uyushmasi “Oʻzdavstandart” markazi va Toshkent avtomobil yoʻllari instituti bilan birgalikda bir oy muddatda avtomobillarni sinash tartibi va hajmlarini, klassligi, ishonchliligi va xalqaro standartlarga ishlab chiqsin va tasdiqlasin. 6. Avtomobillarni tadqiq etish va sinash markazi Toshkent viloyatining Piskent shahridagi Janubiy avtomotopoligonda joylashishi belgilab qoʻyilsin. 7. Mazkur qarorning bajarilishini nazorat qilish Vazirlar Mahkamasining Mashinasozlik, kimyo va metallurgiya boʻlimiga yuklansin.
ROSSIYA FEDERATSIYASIDA ISHLAB CHIQARILGAN VA KELTIRILADIGAN AVTOMOBILLARGA AKSIZ SOLIGʻI STAVKALARI TOʻGʻRISIDA
(resolution, 1997-04-14)

Vazirlar Mahkamasi qaror qiladi: 1. Rossiya Federatsiyasida ishlab chiqarilgan va keltiriladigan yangi yengil avtomobillarga 1997-yil 15-apreldan boshlab kontrakt qiymatining 5 foizi miqdorida aksiz soligʻi belgilansin. 2. Belgilab qoʻyilsinki, Oʻzbekiston Respublikasi Vazirlar Mahkamasining 1996-yil 3-sentabrdagi 304-son qarori 11-bandining va koʻrsatib oʻtilgan qarorga 3-ilovaning amal qilishi Rossiya Federatsiyasida ishlab chiqarilgan va keltiriladigan yangi yengil avtomobillarga joriy qilinmaydi. 3. Oʻzbekiston Respublikasi Davlat soliq qoʻmitasi aksiz soligʻi toʻgʻri hisoblanishi ustidan nazorat oʻrnatsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B. S. Hamidov zimmasiga yuklansin.
HUKUMATLARARO BITIMLARNI TASDIQLASH TOʻGʻRISIDA
(resolution, 1997-04-10)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. Tasdiqlansin: Oʻzbekiston Respublikasi Hukumati bilan Litva Respublikasi Hukumati oʻrtasida avtomobil transportida xalqaro yoʻlovchilar va yuklarni tashish toʻgʻrisidagi Bitim; Oʻzbekiston Respublikasi Hukumati bilan Litva Respublikasi Hukumati oʻrtasida temir yoʻl transporti sohasida hamkorlik toʻgʻrisidagi Bitim; 1997-yil 20-fevralda Toshkent shahrida imzolangan Oʻzbekiston Respublikasi Hukumati bilan Litva Respublikasi Hukumati oʻrtasida Oʻzbekiston Respublikasi yuklarini Klaypeda davlat dengiz porti orqali tashish uchun transport va boshqa xizmatlarni koʻrsatish toʻgʻrisidagi Bitim. 2. Oʻzbekiston Respublikasi Bosh vazirining oʻrinbosari Q. Rahimov, tashqi ishlar vaziri A. Kamilov Oʻzbekiston Respublikasining mazkur shartnomalarda nazarda tutilgan majburiyatlari oʻz vaqtida bajarilishi ustidan nazoratni taʼminlasinlar.
KREDITLAR QAYTARILIShI VA DEHQONChILIK MAHSULOTLARINI YETIShTIRISh BOʻYIChA IShLARNI OʻTKAZISh UChUN AVANS TARIQASIDA BERILADIGAN MABLAGʻLAR QAYTARILIShI HAMDA FYuChERS KONTRAKTLAR BOʻYIChA QIShLOQ XOʻJALIGI KORXONALARINING JAVOBGARLIGINI MAJBURIY SUGʻURTA QILISh BOʻYIChA SUGʻURTA TOʻLOVLARI MIQDORLARINI TASDIQLASh TOʻGʻRISIDA
(resolution, 2002-11-27)

“Sugʻurta toʻgʻrisida” va “Garov toʻgʻrisida”gi Oʻzbekiston Respublikasi qonunlariga, Oʻzbekiston Respublikasi Prezidentining “Oʻzagrosugʻurta” davlat-aksiyadorlik sugʻurta kompaniyasini tashkil qilish toʻgʻrisida” 1997-yil 25-fevraldagi Farmoniga muvofiq, dehqonchilik sohasida tovar ishlab chiqaruvchilarning manfaatlarini sugʻurta puli bilan himoya qilishni taʼminlash maqsadida Vazirlar Mahkamasi qaror qiladi: 1. Sugʻurtalovchining sugʻurta javobgarligidan quyidagi miqdorlarda sugʻurta toʻlovlari belgilansin: qishloq xoʻjaligi korxonalarining kreditlarni bankka qaytarish uchun javobgarligini majburiy sugʻurta qilish boʻyicha — 2,5 foiz; dehqonchilik mahsulotlari yetishtirish boʻyicha ishlarni oʻtkazish uchun avans tariqasida beriladigan mablagʻlarning qaytarilishi va fyuchers kontraktlar yuzasidan majburiy sugʻurta boʻyicha — 1 foiz.
Oʻzbekiston Respublikasi Hukumatining baʼzi qarorlarini oʻzgartirish va baʼzi qarorlarini oʻz kuchini yoʻqotgan deb hisoblash toʻgʻrisida
(resolution, 2022-07-22)

Oʻzbekiston Respublikasi Oliy Majlisining “Siyosiy partiyalar toʻgʻrisida”, “Notariat toʻgʻrisida”gi Oʻzbekiston Respublikasi qonunlarini amalga kiritish tartibi haqidagi qarorlariga muvofiq Vazirlar Mahkamasi qaror qiladi: 1. Oʻzbekiston Respublikasi Hukumati qarorlariga kiritilayotgan ilova qilingan oʻzgartirishlar tasdiqlansin. 2. Oʻzbekiston Respublikasi Hukumatining ilova qilinayotgan roʻyxatga muvofiq qarorlari oʻz kuchini yoʻqotgan deb hisoblansin. 1. Oʻzbekiston Respublikasi Vazirlar Mahkamasining “Avtomototransport vositalarini xarid qilish-sotish, almashtirish va hadya etish bitimlarini rasmiylashtirish tartibi toʻgʻrisida” 1991-yil 16-sentabrdagi 233-son (Oʻzbekiston Respublikasi QT, 1991-y., 9-son 30-modda) qarorining 1, 3 va 4-bandlaridagi tegishlicha “davlat” soʻzlari chiqarib tashlansin. 4. Oʻzbekiston Respublikasi Vazirlar Mahkamasining “Avtomototransport vositalari xarid qilish-sotish, almashtirish va hadya etish bitimlarini rasmiylashtirish tartibi toʻgʻrisidagi” 1991-yil 16-sentabrdagi 233-son qaroriga oʻzgartirishlar kiritish haqida” 1994-yil 29-sentabrdagi 491-son (Oʻzbekiston Respublikasi QT, 1994-y., 9-son, 46-modda) qarorining toʻrtinchi va beshinchi xatboshilaridagi tegishlicha “davlat” soʻzlari chiqarib tashlansin. 1. Oʻzbekiston SSR Ministrlar Sovetining “Oʻzbekiston SSR mehnatkashlar deputatlari shahar, posyolka, qishloq, ovul Sovetlarining ijroiya komitetlari tomonidan notarial ishlarni bajarish tartibi toʻgʻrisidagi instruksiyani tasdiqlash haqida” 1976-yil 16-yanvardagi 35-son (OʻzSSR QT, 1976-y., 1-son, 2-modda) qarori. 2. Oʻzbekiston SSR Ministrlar Sovetining “Qarzni nizosiz tartibda notarial organlarning ijro xatiga binoan undirib olishga asos boʻladigan hujjatlarning roʻyxatini tasdiqlash toʻgʻrisida” 1976-yil 22-apreldagi 236-son (OʻzSSR QT, 1976-y., 4-son, 16-modda) qarori. 3. Oʻzbekiston SSR Ministrlar Sovetining 1976-yil 22-apreldagi 236-son qarori bilan tasdiqlangan qarzni nizosiz tartibda notarial organlarning ijro xatiga binoan undirib olishga asos boʻladigan hujjatlarning roʻyxatiga oʻzgartirishlar kiritish toʻgʻrisida 1984-yil 23-apreldagi 200-son (OʻzSSR QT, 1984-y., 4-son, 16-modda) qarori. 4. Oʻzbekiston SSR Ministrlar Sovetining “Oʻzbekiston SSR mehnatkashlar deputatlari shahar, posyolka, qishloq, ovul Sovetlarining ijroiya komitetlari tomonidan notarial ishlarni bajarish tartibi toʻgʻrisidagi instruksiyani tasdiqlash haqida” 1976-yil 16-yanvardagi 35-son qaroriga oʻzgartirishlar va qoʻshimchalar kiritish toʻgʻrisida” 1986-yil 6-iyundagi 285-son (OʻzSSR QT, 1986-y., 6-son, 22-modda) qarori.
GAROV TOʻGʻRISIDAGI ShARTNOMALARNI ROʻYXATDAN OʻTKAZISh TARTIBINI SODDALAShTIRISh HAQIDA
(resolution, 2006-09-20)

Garov toʻgʻrisidagi shartnomalarni roʻyxatdan oʻtkazish tartibini soddalashtirish maqsadida Vazirlar Mahkamasi qaror qiladi: 1. Vazirlar Mahkamasining 1994-yil 3-noyabrdagi 533-son (Oʻzbekiston Respublikasi QT, 1994-y, 11-son, 49-modda) qarori bilan tasdiqlangan davlat boji stavkalariga ilovaga muvofiq tahrirda oʻzgartirish kiritilsin. 2. Vazirlar Mahkamasining 1994-yil 1-fevraldagi 50-son qarori bilan tasdiqlangan garov toʻgʻrisidagi shartnomalarni davlat roʻyxatidan oʻtkazish haqidagi Vaqtinchalik nizomning 4-bandi quyidagi tahrirda bayon qilinsin.: “4. Yuridik va jismoniy shaxslar, shu jumladan, xorijiy yuridik va jismoniy shaxslar oʻrtasida tuzilgan garov toʻgʻrisidagi shartnoma summasidan qatʼi nazar, Qoraqalpogʻiston Respublikasi Adliya vazirligida, viloyatlar va Toshkent shahar hokimliklarining adliya boshqarmalarida — garov toʻgʻrisidagi shartnomalarni davlat roʻyxatidan oʻtkazish shuʼbalari tomonidan davlat roʻyxatidan oʻtkaziladi.” 3. Oʻzbekiston Respublikasi Adliya vazirligi Garov toʻgʻrisidagi shartnomalarni davlat roʻyxatidan oʻtkazish haqidagi Nizom loyihasini ikki hafta muddatda qayta ishlab chiqsin va tasdiqlash uchun Vazirlar Mahkamasiga kiritsin. Vazirlar Mahkamasining “Davlat boji stavkalari haqida” 1994-yil 3-noyabrdagi 533-son qaroriga ilova 3-bandning “a” kichik bandi quyidagi tahrirda bayon qilinsin: “a)‎ ‎ shartnomani roʻyxatga olganlik va garovni roʻyxatga olganlik toʻgʻrisida guvohnoma berganlik uchun‎ ‎ shartnoma summasining 0,1 foizi miqdorida;”‎ ‎ Koʻrsatib oʻtilgan ilova 4-bandining “g” kichik bandi quyidagi tahrirda bayon qilinsin: “g)‎ ‎ mol mulkni garovga qoʻyish shartnomalarini tasdiqlaganligi uchun‎ ‎ shartnoma summasining 0,15 foizi miqdorida;”‎ ‎
Hukumatlararo shartnomalarni tasdiqlash toʻgʻrisida
(resolution, 1997-04-04)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq: 1. Tasdiqlansin: 1997-yil 12-mart kuni Moskva shahrida imzolangan Oʻzbekiston Respublikasi Hukumat va Rossiya Federatsiyasi Hukumat oʻrtasida IL-114 va IL-114T samolyotlarini birgalikda yaratish, seriyali ishlab chiqarish va yetkazib berish sohalarida kelgusidagi hamkorlikni taʼminlash toʻgʻrisidagi Bitim; 1997-yil 12-mart kuni Moskva shahrida imzolangan Oʻzbekiston Respublikasi Hukumat bilan Rossiya Federatsiyasi Hukumat oʻrtasida giyohvand moddalar va psixotrop moddalarning noqonuniy aylantirishga qarshi kurash sohasida hamkorlik qilish toʻgʻrisidagi Bitim. 2. Oʻzbekiston Respublikasi Bosh vaziri oʻrinbosarlari, Tashqi ishlar vaziri mazkur shartnomalarda koʻzda tutilgan Oʻzbekiston Respublikasining majburiyatlarini oʻz vaqtida bajarilishi ustidan nazoratni taʼminlasin.
XALQ BADIIY HUNARMANDChILIKLARI VA AMALIY SANʼATNI YANADA RIVOJLANTIRIShNI DAVLAT YOʻLI BILAN QOʻLLAB-QUVVATLASh ChORA-TADBIRLARI TOʻGʻRISIDA
(decree, 2017-11-20)

Milliy madaniyatni rivojlantirishda xalq badiiy hunarmandchiliklari va amaliy sanʼatining ahamiyatini oshirish, qoʻlda ishlanadigan yuksak badiiy buyumlarni tayyorlash asriy anʼanalarini va oʻziga xos turlarini qayta tiklash hamda xalq hunarmandlariga davlat tomonidan madad koʻrsatish maqsadida: 1. Xonadon sharoitida yuksak badiiy buyumlar ishlab chiqaruvchi xalq hunarmandlariga ularni mahalliy xomashyo, materiallar, asboblar va kichik mexanizatsiya vositalari bilan taʼminlashda, koʻrgazmalar va kimoshdi savdolarini oʻtkazishda, tayyor mahsulotlarni sotish boʻyicha ixtisoslashtirilgan doʻkonlar va kioskalar tarmogʻini tashkil qilishda, yoshlarni xalq sanʼati ustalarining koʻnikmalariga oʻqitib oʻrgatish uchun zarur shart-sharoitlarni vujudga keltirishda amaliy yordam koʻrsatish Qoraqalpogʻiston Respublikasi Vazirlar Kengashining, viloyatlar, shaharlar va tumanlar hokimliklarining, respublika vazirliklari va idoralarining eng muhim vazifasi deb hisoblansin. 2. Belgilab qoʻyilsinki, xonadon sharoitida xalq badiiy hunarmandchiligi va amaliy sanʼatining mazkur turlardagi buyumlarini ishlab chiqarish bilan band boʻlgan yakka tartibda faoliyat koʻrsatuvchi tadbirkorlar oʻz mahsulotining narxlarini isteʼmol bozoridagi talab va takliflardan kelib chiqqan holda mustaqil ravishda belgilaydilar. 3. Badiiy hunarmandchilik va amaliy sanʼatning eng yaxshi namoyondalari xizmatlarini, ularning milliy madaniyatni yanada rivojlantirishga va isteʼdodli yoshlarni tayyorlashga qoʻshgan hissasini ragʻbatlantirish maqsadida “Oʻzbekiston Respublikasi Xalq ustasi” unvonini taʼsis etish maqsadga muvofiq deb topilsin. 6. Shu narsa belgilansinki, xalq hunarmandlarining Respublika “Hunarmand” uyushmasi mablagʻlari uyushmaning oʻz tadbirkorlik faoliyati, aʼzolarining badallari, homiylarning, Oʻzbekiston Respublikasi rezidentlari boʻlmish yuridik shaxslar va xalqaro tashkilotlarning mablagʻlari hisobidan shakllanadi. Uyushmaga bir yoʻla moliyaviy yordam koʻrsatish uchun 150 mln. soʻm, shu jumladan Oʻzbekiston Respublikasi Davlat mulki qoʻmitasining mablagʻlari hisobidan — 50 mln. soʻm, Mehnat vazirligining ish bilan taʼminlashga koʻmaklashish Jamgʻarmasi hisobidan — 50 mln. soʻm, Vazirlar Mahkamasining zaxira jamgʻarmasi hisobidan — 50 mln. soʻm ajratib berilsin. 7. “Musavvir” ilmiy-ishlab chiqarish markazi bir oy muddatda: Qoraqalpogʻiston Respublikasi Vazirlar Kengashi viloyatlar va Toshkent shahar hokimliklari bilan birga hududiy uyushmalarni tashkil etish va ularning normal ishlashi uchun zarur shart-sharoitlarni taʼminlash boʻyicha chora-tadbirlar majmuini amalga oshirsin; “Hunarmand” uyushmasining taʼsis konferensiyasini oʻtkazsin va uning Nizomini qabul qilsin. 8. Vazirlar Mahkamasi bir hafta muddatda ushbu Farmonning bajarilishini tashkil etish yuzasidan qaror tayyorlasin.
QIMMATLI QOGʻOZLAR BOZORINI RIVOJLANTIRISh VA RESPUBLIKANING FOND BOZORIDA XORIJIY INVESTORLAR IShTIROKINI KENGAYTIRISh BORASIDAGI QOʻShIMChA ChORA-TADBIRLAR TOʻGʻRISIDA
(decree, 2003-01-24)

Qimmatli qogʻozlar bozorini yanada rivojlantirish va kengaytirish, fond bozorida investorlar, shu jumladan xorijiy investorlarning faolligini oshirish maqsadida: 1. Shu narsa belgilansinki, davlat oʻz ulushini saqlab qoladigan ochiq turdagi aksiyadorlik jamiyatlarining ustav sarmoyasini shakllantirish chogʻida xususiylashtirilgan korxonalar aksiyalarining quyidagi paketlari koʻzda tutiladi: davlatga — aksiyalarning koʻpi bilan 25 foizi; mehnat jamoasiga — aksiyalarning koʻpi bilan 26 foizi; xorijiy investorga sotish uchun — aksiyalarning kamida 25 foizi; qolgan qismi — erkin savdoga. Oʻzbekiston Respublikasi Vazirlar Mahkamasiga ayrim hollarda xorijiy investorlar ishtirokida tashkil etiladigan aksiyadorlik jamiyatlarining aksiyalari paketini tender (tanlov) shartlari asosida taqsimlash toʻgʻrisida qarorlar qabul qilish huquqi berilsin. 2. Belgilab qoʻyilsinki, mazkur tartib emissiya prospekti roʻyxatdan oʻtkazilgan kundan boshlab bir yil mobaynida amal qiladi, shundan keyin sotib olinmagan aksiyalarning hammasi Oʻzbekiston Respublikasi Davlat mulki qoʻmitasi tomonidan yuridik va jismoniy, shu jumladan xorijiy yuridik va jismoniy shaxslarga erkin sotish uchun qoʻyiladi. 3. Oʻzbekiston Respublikasi Davlat mulki qoʻmitasi, qimmatli qogʻozlar bozori ishlashini muvofiqlashtirish va nazorat qilish Markazi bir hafta muddatda davlat korxonalari negizida tashkil qilingan aksiyadorlik jamiyati taʼsischilari oʻrtasida aksiyalarni taqsimlashni taʼminlash mexanizmining normativ-huquqiy asosini takomillashtirishga oid takliflarni ishlab chiqib, taqdim etsinlar. 4. Ushbu Farmonning bajarilishini nazorat qilish Oʻzbekiston Respublikasi Bosh vaziri oʻrinbosari, Davlat mulki qoʻmitasi raisi V.A. Chjen zimmasiga yuklansin.
IJTIMOIY AHAMIYATLI KASALLIKLAR ROʻYXATINI TASDIQLASH VA BUNDAY KASALLIKLARGA DUCHOR BOʻLGAN SHAXSLARGA IMTIYOZLAR BELGILASH TOʻGʻRISIDA
(resolution, 2022-02-08)

“Fuqarolar sogʻligʻini saqlash toʻgʻrisida”gi Oʻzbekiston Respublikasi Qonunining 32-moddasiga muvofiq Vazirlar Mahkamasi qaror qiladi: 1. Quyidagilar tasdiqlansin: ijtimoiy ahamiyatli kasalliklar roʻyxati 1-ilovaga muvofiq; ijtimoiy ahamiyatli kasalliklarga duchor boʻlgan bemorlar uchun imtiyozlar 2-ilovaga muvofiq. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, vazirliklar va idoralar, muassasalar va tashkilotlar ijtimoiy ahamiyatli kasalliklarga duchor boʻlgan shaxslar uchun nazarda tutilgan barcha imtiyozlar berilishini taʼminlasinlar. 3. Oʻzbekiston Respublikasi sogʻliqni saqlash vazirligi ijtimoiy ahamiyatli kasalliklarga duchor boʻlgan shaxslar uchun tibbiy yordam hajmi va turlarini bir oy muddatda belgilasin. 4. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Ijtimoiy masalalar madaniyat boʻlimiga yuklansin. 1. Sil kasalligi. 2. Onkologiya kasalliklari, yangidan paydo boʻladigan xatarli oʻsimtalar. 3. Jinsiy yoʻl bilan oʻtadigan kasalliklar. 4. SPID. 5. Moxov (lepra) kasalligi. 6. Ruhiy kasalliklar. Sil kasalligining har qanday shakliga duchor boʻlgan bemorlar uchun. Kasallik birinchi marta aniqlangan bemorlar uchun sil kasalligi bilan kasallanish oqibatida mehnatga layoqatsizlik boʻyicha kasallik varaqasi berish kasallik aniqlangandan boshlab 10 oygacha sil kasalliklari muassasalarida hisobda turgan bemorlar uchun tekshirish va nogironlikni belgilash uchun keyinchalik ularni tibbiy-ijtimoiy ekspert komissiyasi (TIEK)ga yuborgan holda, 6 oygacha. Belgilab qoʻyilsinki, sil kasalligi bilan kasallanish oqibatida ish qobiliyatini vaqtincha yoʻqotgan xodimlarning ish joylari va oʻrtacha oylik ish haqlari toʻliq saqlanadi. Bemorlarga (berilgan yoʻllanma boʻyicha) davolanish joylarigacha avtotransportda bepul borish va kelishga yoxud mahalliy budjet hisobidan poyezdda yilda bir marta borib kelishga ruxsat etish. Yotoqxonalarda yoki oilasi katta boʻlgan bolali uylarda yashovchi bemorlar uchun navbatdan tashqari turar joylar berish. Sil kasalliklarga qarshi dispanserlarning belgilashiga koʻra sil kasalligiga chalingan bemor bor boʻlgan oilalarning sogʻlom bolalarini bolalar yaslilariga, bogʻchalariga, maktab-internatlarga navbatdan tashqari joylash.
1997-yilgi bahorgi dala ishlarini oʻtkazishga doir birinchi navbatdagi chora-tadbirlar toʻgʻrisida
(resolution, 2021-02-22)

1997-yil hosili uchun bahorgi dala ishlarini oʻz vaqtida va sifatli oʻtkazish maqsadida Vazirlar Mahkamasi qaror qiladi: 1. Oʻzbekiston Respublikasi Qishloq va suv xoʻjaligi vazirligi, “Oʻzqishloqxoʻjaliktaʼminottuzatish” davlat-kooperativ qoʻmitasi, “Oʻzmevasabzavotuzumsanoat” va “Oʻzgoʻshtsutsanoat” uyushmalari, Oʻzbekiston Qishloq xoʻjaligi ilmiy-ishlab chiqarish markazi, Qoraqalpogʻiston Respublikasi Vazirlar Kengashi, viloyatlar va tumanlar hokimliklari texnikani ekish mavsumiga 25-martdan kechiktirmay tayyorlab qoʻyish, shu yil 20-aprelgacha asosiy maydonlarda chigit ekishni tugallash, 5-maygacha esa koʻchatni toʻliq undirib olish uchun yerlarni tayyorlash yuzasidan barcha ishlarni bajarish boʻyicha zarur tashkiliy-iqtisodiy chora-tadbirlarni amalga oshirsinlar. Oʻzbekiston Respublikasi Qishloq va suv xoʻjaligi vazirligi tomonidan ishlab chiqilgan hamda Qoraqalpogʻiston Respublikasi Vazirlar Kengashi va viloyatlar hokimliklari bilan kelishilgan chigit ekish jadvali 1-ilovaga muvofiq tasdiqlansin. Oʻzbekiston Respublikasi Qishloq va suv xoʻjaligi vazirligi har besh kunda jadvalning qanday bajarilayotganligi toʻgʻrisida Vazirlar Mahkamasiga axborot bersin. 2. “Oʻzqishloqxoʻjaliktaʼminottuzatish” davlat-kooperativ qoʻmitasi qishloq xoʻjalik korxonalariga zarur ehtiyot qismlar, uzellar va qishloq xoʻjalik texnikasiga agregatlar jamlanishi va oʻz vaqtida yetkazib berilishini tashkil etsin, ularni import boʻyicha olib kelishga alohida eʼtibor bersin. 3. Oʻzbekiston Respublikasi Qishloq va soʻv xoʻjaligi vazirligi, “Oʻzdavpaxtasanoatsotish” uyushmasi qishloq xoʻjalik korxonalarini yuqori sifatli urugʻlik va ekish materiali bilan taʼminlasinlar, tuksizlantirilgan chigit va paxtani plyonka ostiga ekish uchun dalalarni tayyorlashni alohida nazorat ostiga olsinlar. Kuzgi boshoqli don ekinlarini oʻz vaqtida oziqlantirish, sugʻorish va ularga ishlov berish yuzasidan qoʻshimcha chora-tadbirlar koʻrsinlar. 8. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari Q. Gʻ. Obidov zimmasiga yuklansin. Ekin maydoni, ming ga. Ekish muddatlari: hammasi plyonka ostida Plyonka ostida Barcha maydonda boshlanishi tamomlanishi boshlanishi tamomlanishi Qoraqalpogʻiston Respublikasi 145 6 1.04 15.04 1.04 25.04 viloyatlar: Andijon 110 70 1.04 15.04 1 .04 15.04 Buxoro 129 12.5 20.03 10.04 20,03 20.04 Jizzax 111 3 30.03 15.04 30.03 20.04 Qashqadaryo 173 10 21.03 10.04 25.03 20.04 Navoiy 44 3 26.03 10.04 26.03 20.04 Namangan 95 20 26.03 15.04 26.03 20.04 Samarqand 97 20 6.04 15.04 6.04 20.04 Surxondaryo 120 18 20.03 05.04 25.03 20.04 Sirdaryo 141 5 1.04 15.04 1.04 25.04 Toshkent 108 12 25.03 10.04 25.03 20.04 Fargʻona 127 20 1.04 15.04 1.04 20.04 Xorazm 100 19 25.03 15.04 25.03 25.04 Jami: 1500 218,5 20.03 15.04 20.03 25.04